Entrada ao Museo Przewalski, en Karakol.
**Karakol** (en kirguiz Каракол, *boneca negra*) é unha cidade de Kirguizistán, situada cerca do extremo oriental do lago Issyk-Kul, a uns 150 km da fronteira con China e a 380 km da capital, Bixkek.

Xeografía
---------

Localización de Karakol, na beira oriental do lago Issyk-Kul.
A catedral ortodoxa rusa de Karakol.
Situada a unha altitude de 1 690 msnm, ocupa unha superficie de 48,05 km2. No ano 2009 tiña unha poboación de 63 377 habitantes, polo que a súa densidade de poboación nese ano era de 1 319 hab./km2.

A cidade é a capital administrativa da Rexión de Isiq-Köl.

Desde 1991, un distrito da cidade, a 12 km do centro, coñécese co nome de **Pristan-Przewalsk** (en ruso Пристань-Пржевальск), na honra do xeógrafo, explorador e naturalista ruso Nikolai Przewalski, que faleceu alí o 1 de novembro de 1888.

### Poboación

O poboamento kirguiz da cidade resultou da colectivización das terras e da sedentarización dos nómades nos anos 1930, aínda que a poboación ruse está ben representada. Karakol conta así mesmo cunha numrosa comundidade dugane.

Censos ou estimacións da poboación dan a seguinte evolución:

Serie de poboación histórica de Karakol| Ano | 1911 | 1933 | 1959 | 1970 | 1979 | 1999 | 2009 | 2013 |
| --- | --- | --- | --- | --- | --- | --- | --- | --- |
| Poboación | 13000 | 18700 | 32565 | 42262 | 50830 | 64322 | 63377 | 67700 |

Historia
--------

Construída nunha rexión de poboamento antigo, con restos de varias aldeas medievais, algunhas delas absorbidas na cidade, que acolleran mosteiros cristiáns na Antigüidade e na Alta Idade Media, a cidade actual foi edificada polos rusos a partir do século XIX. A súa construción débese á decisión de colonizar a conca do Issyk Kul, tomada polo tsar Alexandre II, despois das expedicións de recoñecemento dirixidas polo militar e explorador ruso Nikolai Mikháilovich Przewalski quen, mentres preparaba unha expedición para chegar ao Tíbet, morreu o 20 de outubro (1 de novembro, segundo o calendario gregoriano) de 1888 en Karakol. A cidade foi poboada orixinalmente por labregos rusos.

Durante a Gran Guerra Patriótica (1941-1945), a cidade de Karakol recibiu un afluencia de refuxiados e evacuados chegados do oeste da URSS.

Como quedou dito, en 1991, un barrio de Karakol foi rebautizado como Pristan-Przewalsk.

Karakol é hoxe un mercado de alimentos e gando, e a sede da administración rexional, e conta cunha pequena universidade. A cidad vive en parte da súa proximidade á mina de ouro Koumtor, que emprega a moitos traballadores da localidade.

Economía
--------

A cidade é un dos tres piares, con Bixkek e Osh, do principal eixe económico do país, beneficiándose en particular de investimentos do estranxeiro.

Karakol é, por outra parte, un centro de produción de drogas, contando co laboratorios arteesanais.

Galería
-------

* Escudo de KarakolEscudo de Karakol
* Bandeira de KarakolBandeira de Karakol
* Tumba de PrzewalskiTumba de Przewalski
* Exterior da mesquita dos duganesExterior da mesquita dos duganes

Notas
-----

1. ↑  Pristan-Przhevalsk Consultada o 19 de marzo de 2019
2. ↑  Nikolai Mikhailovich Przhevalskii Consultada o 19 de marzo de 2019.
3. ↑  Os duganes son un pobo chinés de relixión musulmá que vive como minoría en varios países da Asia Central; en 2009, a maior poboación, cerca de 60 000 individuos, vivía no Quirguistán.
4. ↑  Censos de 1959, 1970 e 1979 Arquivado 09 de setembro de 2011 en Wayback Machine. — Censos e estimacións da poboación desde 1979.
5. ↑  Guillaume de Dieuleveult, "La magie sauvage du Kirghizistan", *Le Figaro Magazine*, semana do 15 de setembro de 2017, páxinas 82-93.
6. ↑  René Cagnat "Kirghizistan 2004" *Le Courrier des Pays de l'Est*, nº 1047, xaneiro-febreiro, 2005, páxinas 152-164.
7. ↑  Sophie Hohmann: "Le narcotrafic en Asie central: enjeux géopolitiques et répercussions sociales" *Revue internationale et stratégique*, nº 64, ano 2006/4, páxinas 111-120.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Karakol Modificar a ligazón no Wikidata*** |

### Outros artigos

* Nikolai Przewalski

### Ligazóns externas

* History of Karakol *(en inglés)*.

|  |  |
| --- | --- |
| Control de autoridades | 
* Wd: Q194452
* WorldCat
* VIAF: 153771439
* BRE: 2044577
* GeoNames: 1528121
* GND: 4231000-3

 |